open-index/open-wikipedia-markdown huggingface dataset:
अनुभाषक

right|thumb|350px|किसी बहु-भाषी एवं बहु-लक्ष्यी (multi-target) कम्पाइलर की रचना का ब्लाक-आरेख

**अनुभाषक** या **कम्पाइलर** (compiler) एक या अधिक संगणक क्रमादेशों का समुच्चय होता है जो किसी उच्च स्तरीय कम्प्यूटर भाषा में लिखे क्रमादेश( प्रोग्राम) को किसी दूसरी कम्प्यूटर भाषा में बदल देता है। अनुभाषक शब्द प्रयोग प्राय ऐसे क्रमादेशों (प्रोग्रामों )  के  लिए होता है जो उच्च स्तरीय भाषा के क्रमादेश को  निम्न स्तरीय भाषा के क्रमादेश में बदलते है।   जिस कम्प्यूटर भाषा में मूल प्रोग्राम है उसे *स्रोत भाषा* कहते हैं तथा इस प्रोग्राम को *स्रोत कोड* कहते हैं। इसी प्रकार जिस भाषा में स्रोत कोड को बदला जाता है उसे लक्ष्य-भाषा (target language) कहते हैं एवं इस प्रकार प्राप्त कोड को *ऑब्जेक्ट कोड* कहते हैं। ऑब्जेक्ट कोड प्रायः बाइनरी भाषा में होता है जिसे लेकर लिंकर किसी मशीन विशेष पर चलने लायक (executable) मशीन कोड पैदा करता है।

ऐसे कम्प्यूटर-प्रोग्राम जो किसी निम्न-स्तरीय कम्प्यूटर भाषा के प्रोग्राम कोलेकर किसी उच्च-स्तरीय भाषा का प्रोग्राम उत्पन्न करते हैं उन्हें **अग्रभाषक** या **डिकम्पाइलर** (decompiler) कहा जाता है। 

ऐसा प्रोग्राम जो एक उच्च-स्तरीय कम्प्यूटर भाषा को दूसरी उच्च-स्तरीय कम्प्यूटर भाषा में बदलता है उसे *कम्प्यूटर-भाषा अनुवादक* (language translator) कहते हैं।

## कम्पाइलर के प्रमुख कार्यकारी भाग
कम्पाइलर निम्नलिखित कार्य करता है। कुछ कम्पाइलरों में इसमें से कुछ भाग अनुपस्थित भी हो सकते हैं-
* लेक्सिकल विश्लेषण (lexical analysis)
* पार्जिंग (parsing)
* सिमैंटिक विश्लेषण (semantic analysis)
* कोड निर्माण (code generation)
* कोड का इष्टतमीकरण (code optimization) 
center|550px|thumb|कम्पाइलर कई चरणों में काम करता है, किन्तु सामान्यतः सभी कम्पाइलरों को तीन मुख्य चरणों से निर्मित माना जा सकता है।

## इतिहास
***1952** – आटॉकोड कम्पाइल का विकास, मार्क १ कम्प्यूटर के लिए। 

***1952** – ग्रास हॉपर (Grace Hopper) A-0 प्रोग्रामन भाषा के लिये कम्पाइलर बनाया। 

***1954-1957** – IBM में FORTRAN भाषा का विकास, इसे प्रथम उच्च स्तरीय प्रोग्रामन भाषा माना जाता है। 1957 में इसके लिये कम्पाइलर भी निर्मित कर लिया गया। 

***1959** – COBOL का विकास शुरू किया गया। इसकी डिजाइन पर A-0 और FLOW-MATIC का प्रभाव था। 1960 के दशक के आरम्भिक दिनों में COBOL का कम्पाइलर भी बन गया।

***1958-1962** – एम आई टी में LISP की डिजाइन हुई। 

## इन्हें भी देखें
* कम्पाइलर सूची 
* लिंकर (Linker)
* जीसीसी
* असेम्बलर

## बाहरी कड़ियाँ
*The 25 Best Linux Compilers for Modern Developers
*Compiler Research: The Next 50 Years

श्रेणी:सॉफ्टवेयर
गिजुभाई बधेका

अंगूठाकार|गिजुभाई बधेका
**गिजुभाई बधेका** (15 नवम्बर 1885 - 23 जून 1939)) गुजराती भाषा के लेखक और बाल शिक्षाशास्त्री थे। उनका पूरा नाम गिरिजाशंकर भगवानजी बधेका था। इन्होंने बाल मंदिर नामक विद्यालय की स्थापना की। अपने प्रयोगों और अनुभव के आधार पर उन्होंने निश्चय किया था कि बच्चों के सही विकास के लिए, उन्हें देश का उत्तम नागरिक बनाने के लिए, किस प्रकार की शिक्षा देनी चाहिए और किस ढंग से। इसी ध्येय को सामने रखकर उन्होंने बहुत-सी बाल उपयोगी कहानियां लिखीं। ये कहानियां गुजराती दस पुस्तकों में प्रकाशित हुई हैं। इन्हीं कहानियां का हिन्दी अनुवाद सस्ता साहित्य मण्डल, नई दिल्ली ने पांच पुस्तकों में प्रकाशित किया है।

बच्चे इन कहानियों को चाव से पढ़ें, उन्हें पढ़ते या सुनते समय, उनमें लीन हो जाएं, इस बात का उन्होंने पूरा ध्यान रखा। संभव-असंभव, स्वाभाविक-अस्वाभाविक, इसकी चिन्ता उन्होंने नहीं की। यही कारण है कि इन कहानियों की बहुत-सी बातें अनहोनी-सी लगती हैं, पर बच्चों के लिए तो कहानियों में रस प्रधान होता है, कुतूहल महत्व रखता है और ये दोनों ही चीजें इन कहानियों में भरपूर हैं।.
उनकी रचनाएं आनंदी कौआ, चालाक खरगोश, बुढ़िया और बंदरिया प्रमुख है।

## साहित्य सृजन
गिजुभाई ने २०० से अधिक पुस्तकें लिखीं हैं। 

**शिक्षण** - वार्तानुं शास्त्र (१९२५), माबाप थवुं आकरूं छे, स्वतंत्र बालशिक्षण, मोन्टेसरी पद्धति (१९२७), अक्षरज्ञान योजना, बाल क्रीडांगणो, आ ते शी माथाफोड? (१९३४), शिक्षक हो तो (१९३५), घरमां बाळके शुं करवुं (घर में बालक क्या करे?)

**बालसाहित्य** - ईसपनां पात्रो, किशोर साहित्य (१-६), बाल साहित्य माला (२५ गुच्छो), बाल साहित्य वाटिका (२८ पुस्तिका), जंगल सम्राट टारझननी अद्भूत कथाओ (१-१०), बाल साहित्य माला (८० पुस्तकें).
    
**चिन्तन** - प्रासंगिक मनन (१९३२), शांत पलोमां (१९३४), दिवास्वप्न

## बाहरी कड़ियाँ

* प्राथमिक शिक्षा के प्रथम प्रयोग-पुरुष "गिजुभाई बधेका"
* गिजुभाई के शैक्षिक विचार एवं प्राथमिक शिक्षा के संदर्भ में उनकी प्रासंगिकता
* गिजुभाई बधेका  (विकिस्रोत)
* गिजुभाई की लोक-कथाएं: १ कहानी कहूं भैया  (विकिस्रोत)
* गिजुभाई की बाल-कथाएं: २ सात पूंछोवाला चूहा  (विकिस्रोत)
* गिजुभाई की बाल-कथाएं: ३ चंदाभाई की चांदनी  (विकिस्रोत)
* गिजुभाई की बाल-कथाएं: ४ मेंढक और गिलहरी  (विकिस्रोत)
* गिजुभाई की बाल-कथाएं: माँ जाया भाई  (विकिस्रोत)
* अमवा भैया नीमवा भैया / गिजुभाई बधेका (विकिस्रोत)
* आंखों देखी / गिजुभाई बधेका (विकिस्रोत)
* कानी गौरेया / गिजुभाई बधेका (विकिस्रोत)
* चबर चबर / गिजुभाई बधेका (विकिस्रोत)
* चोर मचाए शोर / गिजुभाई बधेका (विकिस्रोत)
* नकल बिन अकल / गिजुभाई बधेका (विकिस्रोत)
* बर्फीली बूँद / गिजुभाई बधेका (विकिस्रोत)
* मुनिया रानी / गिजुभाई बधेका (विकिस्रोत)
* रंग बिरंगी मुर्गी / गिजुभाई बधेका (विकिस्रोत)
* सौ के साठ / गिजुभाई बधेका  (विकिस्रोत)

श्रेणी:गुजराती साहित्यकार
श्रेणी:भारतीय शिक्षाशास्त्री
श्रेणी:1885 में जन्मे लोग
श्रेणी:१९३९ में निधन
शाहजहाँपुर

**शाहजहाँपुर** (Shahjahanpur) भारत के उत्तर प्रदेश राज्य के शाहजहाँपुर ज़िले में स्थित एक महानगर और नगर निगम है। यह उस ज़िले का मुख्यालय भी है। शाहजहाँपुर राष्ट्रीय राजमार्ग 30 पर बरेली और लखनऊ के बीच में है। यह गर्रा नदी के किनारे बसा हुआ है, जो गंगा नदी की एक उपनदी है।

## इन्हें भी देखें
* शाहजहाँपुर ज़िला

## सन्दर्भ

श्रेणी:शाहजहाँपुर ज़िला
श्रेणी:उत्तर प्रदेश के नगर
श्रेणी:शाहजहाँपुर ज़िले के नगर
*
मसनवी

मसनवी फारसी साहित्य में एक प्रकार का ग्रंथ होता है। कई लेखकों की मसनवियाँ मिलती हैं, जैसे - 
* मौलाना मुहम्मद जलालुद्दीन रूमी की मसनवी
* सं० काजी तलम्मुज़ हुसैन की मरातुल मसनवी
* ख्वाजा फरीदउद्दीन अत्तार
## संबंधित कड़ियाँ
* जलालुद्दीन रूमी
* काजी तलम्मुज़ हुसैन
* मरातुल मसनवी
* ख्वाजा फरीदउद्दीन अत्तार
* मसनवी (विकिस्रोत)
* जलालुद्दीन रूमी (विकिस्रोत)
* ईंट की दीवार / जलालुद्दीन रूमी (विकिस्रोत)
* काजी तलम्मुज़ हुसैन (विकिस्रोत)
* मरातुल मसनवी / काजी तलम्मुज़ हुसैन (विकिस्रोत)
* ख्वाजा फरीदउद्दीन अत्तार (विकिस्रोत)
* मसनवी अत्तार / ख्वाजा फरीदउद्दीन अत्तार (विकिस्रोत)
## बाहरी कडियाँ
मरातुल मसनवी / काजी तलम्मुज़ हुसैन

मरातुल मसनवी फ़ारसी भाषा में लिखा काजी तलम्मुज़ हुसैन का एक ग्रंथ है।
## संबंधित कड़ियाँ
* काजी तलम्मुज़ हुसैन
* मसनवी
* मसनवी (विकिस्रोत)
* काजी तलम्मुज़ हुसैन (विकिस्रोत)
* मरातुल मसनवी / काजी तलम्मुज़ हुसैन (विकिस्रोत)
## बाहरी कडियाँ
काजी तलम्मुज़ हुसैन

**काजी तलम्मुज़ हुसैन** ने फ़ारसी भाषा में ग्रंथ मरातुल मसनवी लिखा है।
## संबंधित कड़ियाँ
* मरातुल मसनवी
* मसनवी
* मसनवी (विकिस्रोत)
* काजी तलम्मुज़ हुसैन (विकिस्रोत)
* मरातुल मसनवी / काजी तलम्मुज़ हुसैन (विकिस्रोत)
## बाहरी कडियाँ
मसनवी अ़त्तार

**मसनवी अ़त्तार** ख्वाजा फरीदउद्दीन अत्तार का लिखा फ़ारसी भाषा का ग्रंथ है।
## इन्हें भी देखें
* मसनवी
* ख्वाजा फरीदउद्दीन अत्तार
* मसनवी (विकिस्रोत)
* ख्वाजा फरीदउद्दीन अत्तार (विकिस्रोत)
* मसनवी अत्तार / ख्वाजा फरीदउद्दीन अत्तार (विकिस्रोत)
## बाहरी कडियाँ
प्रकाश संश्लेषण क्रिया विधि : विभिन्न मत

प्रकाश संश्लेषण की क्रिया केवल हरे पौधों से होती है और समीकरण अत्यन्त साधारण है, फिर भी किसी प्रकार CO2 पानी जैसे तरल पदार्थ, कार्बोहाइड्रेट्स जैसे तरल पदार्थों का निर्माण करते हैं यह एक विवादग्रस्त प्रश्न है। समय-समय पर विभिन्न पादप कार्यिकी विशेषज्ञों ने इस क्रिया को समझने के लिये विभिन्न मत प्रकट किये हैं। कुछ प्रमुख मत निम्न हैं:- thumb|200px|प्रकाश संश्लेषण, जल को तोडकर O<sub>2</sub> निकालता है एवं CO<sub>2</sub> को शर्करा (sugar) के रूप में बदल देता है। 

**बैयर का मत** - बैयर के मतानुसार कार्बन डाई-आक्साइड पानी से संयोग कर पहले फार्मल्डिहाइड बनता है जो शीघ्र ही पुरुभाजन की क्रिया द्वारा कार्बोहाइड्रेट्स में परिवर्तित हो जाते हैं। इन्होंने इस क्रिया को निम्न प्रकार से दर्शाया- CO2+H2O→H2CO3H2CO3+H2O→ H2O2+HCOOHHCOOH+H2O→HCHO+H2O CO2+H2O→HCHO+O2HCHO→C6H12O6 यह मत आधुनिक रूप से पूर्ण रूप से अमान्य है तथा इसका केवल ऐतिहासिक महत्व है।

**विल्सटेटर तथा स्टाल का मत**- विल्सटेटर तथा स्टाल के मतानुसार कार्बन-डाई-आक्साइड पानी में घुलकर कार्बोनिक एसिड बनाती है। इस कार्बोनिक एसिड पर क्लोरोफिल क्रिया कर क्लोरोफिल बाइकार्बोनेट बनता है: CO2+H2O→H2CO3H2CO3+क्लोरोफिल→क्लोरोफिल बाइकार्बोनेटइसके पश्चात क्लोरोफिल बाइकार्बोनेट सूर्य से प्रकाश प्राप्त कर क्लोरोफिल फार्मेल्डिहाइड पर आक्साइड में परिवर्तित हो जाता है। इसके पश्चात इस क्लोरोफिल फार्मेल्डिहाइड पर आक्साइड पर प्ररसीय विकरों की क्रिया होने के कारण यह फिर क्लोरोफिल व फार्मेल्डिहाइड में बदल जाता है। इसके पश्चात यह फार्मेल्डिहाइड पूरूभाजन के फलस्वरूप ग्लूकोज में परिवर्तित हो जाता है। यह मत भी आधुनिक काल में अमान्य है तथा केवल ऐतिहासिक महत्व का रह गया है।

**आधुनिक मत **- पौधों में प्रकाश संश्लेषण क्रिया से यह स्पष्ट है कि इसमें यह CO2 व पानी के मध्य एक आक्सीकरण अवकरण विधि है। इसमें पानी आक्सीकरण होकर O2 को स्वन्त्र कर हाइड्रोजन को कार्बन-डाइ-आक्साइड पर भेज देता है। इस क्रिया अपेक्षा अधिक तेजी से होती है।

श्रेणी:प्रकाश संश्लेषणढधडनजनजजनज
बैताल पचीसी

thumb|right|विक्रम और बेताल
**बेताल पचीसी** (वेताल पचीसी या बेताल पच्चीसी ; संस्कृत : *वेतालपञ्चविंशतिः*) पच्चीस कथाओं से युक्त एक कथा ग्रन्थ है। इसके रचयिता **बेताल भट्टराव** थे जो न्याय के लिये प्रसिद्ध राजा विक्रम के नौ रत्नों में से एक थे। ये कथाएं राजा विक्रम की न्याय-शक्ति का बोध कराती हैं। बेताल प्रतिदिन एक कहानी सुनाता है और अन्त में राजा से ऐसा प्रश्न कर देता है कि राजा को उसका उत्तर देना ही पड़ता है। उसने शर्त लगा रखी है कि अगर राजा बोलेगा तो वह उससे रूठकर फिर से पेड़ पर जा लटकेगा। लेकिन यह जानते हुए भी सवाल सामने आने पर राजा से चुप नहीं रहा जाता।

## परिचय
बैताल पचीसी की कहानियाँ भारत की सबसे लोकप्रिय कथाओं में से हैं। इनका स्रोत राजा सातवाहन के मन्त्री “गुणाढ्य” द्वारा रचित “बड कहा” (संस्कृत : *[[बृहत्कथा]]*) नामक ग्रन्थ को दिया जाता है जिसकी रचना ई. पूर्व ४९५ में हुई थी। कहा जाता है कि यह किसी पुरानी प्राकृत में लिखा गया था और इसमे ७ लाख छन्द थे। आज इसका कोई भी अंश कहीं भी प्राप्त नहीं है। कश्मीर के महाकवि सोमदेव भट्टराव ने इसको फिर से संस्कृत में लिखा और कथासरित्सागर नाम दिया। बड़कहा की अधिकतम कहानियों को कथा सरित्सागर में संकलित कर दिए जाने के कारण ये आज भी हमारे पास हैं। “वेताल पञ्चविंशति” यानी बेताल पच्चीसी “कथासरित्सागर” का ही भाग है। समय के साथ इन कथाओं की प्रसिद्धि अनेक देशों में पहुँची और इन कथाओं का बहुत सी भाषाओं में अनुवाद हुआ। बेताल के द्वारा सुनाई गई यो रोचक कहानियाँ केवल दिल बहलाने के लिये नहीं हैं, इनमें अनेक गूढ अर्थ छिपे हैं। क्या सही है और क्या गलत, इसको यदि हम ठीक से समझ लें तो सभी प्रशासक राजा विक्रम कि तरह न्यायप्रिय बन सकेंगे और छल व द्वेष छोडकर, कर्म और धर्म की राह पर चल सकेंगे। इस प्रकार ये कहानियाँ न्याय, राजनीति और विषण परिस्थितियों में सही निर्णय लेने की क्षमता का विकास करती हैं।

## इन्हें भी देखें
* पंचतंत्र
* हितोपदेश
* कथासरित्सागर
* सिंहासन बत्तीसी

## बाहरी कड़ियाँ
* वेतालपञ्चविंशतिः (संस्कृत विकिस्रोत)
* '''Vikram and The Vampire''' English translation by Sir Richard R. Burton
* सोमदेव : कथासरित्सागर, वेतालपञ्चविंशतिका (GRETIL)
* वेतालपञ्चविंशतिः (दामोदर झा साहित्याचार्य द्वारा हिन्दी व्याख्या सहित)

श्रेणी:साहित्य
श्रेणी:संस्कृत
श्रेणी:कहानी
अल्ताफ़ टायरवाला

**अल्ताफ़ टायरवाला** (जन्म जनवरी 1977) डैलस स्थित एक भारतीय अंग्रेजी उपन्यासकार हैं। उनका जन्म मुम्बई में भायखला के एक खोजा इस्माइली परिवार में हुआ। वे न्यूयॉर्क से बिज़नेस एडमिनिस्ट्रेशन से स्नातक हैं। उनके पहले ही उपन्यास *[[नो गॉड इन साईट]]* को काफी सराहा गया। 2012 में उनके उपन्यास *मिनिस्ट्री ऑफ हर्ट सेंटीमेंट्स* और 2014 में लघुकथा संकलन *इंग्गलिश्श* का प्रकाशन हुआ।

## रचनायें
* नो गॉड इन साईट, MacAdam/Cage, 2006 
* मिनिस्ट्री ऑफ हर्ट सेंटीमेंट्स, Harper Collins India, 2012
* मुम्बई नॉयर, Akashic, 2012 (संपादक) 
* इंग्गलिश्श, Harper Collins India, 2014

## सन्दर्भ

## बाहरी कड़ियाँ
* मैं चौबीसौं घंटे लेखक होता हूँ: सामयिकी पत्रिका में प्रकाशित अल्ताफ़ का डॉ सुनील दीपक द्वारा इटली में लिया गया साक्षात्कार

टायरवाला, अल्ताफ़
श्रेणी:भारतीय लेखक
श्रेणी:1977 में जन्मे लोग
श्रेणी:जीवित लोग
श्रेणी:मुम्बई के लोग
रासायनिक ऊर्जा

**रासायनिक ऊर्जा** एक प्रकार की ऊर्जा है। ऊर्जा का यह रूप पदार्थों के मध्य संचित रहता है। यह अणुओं के मध्य परमाणु के स्थिति के कारण तथा विभिन्न छोटे कणों के आपसी स्थिति के कारण उत्पन्न होता है। यदि किसी तंत्र में रासायनिक ऊर्जा का परिमाण घट जाता है तो इसका अर्थ है कि उसमें होने वाली रासायनिक प्रतिक्रिया से कुछ रासायनिक उर्जा आस-पास के वातारण में उष्मा के रूप में मुक्त हुई है। यदि किसी तंत्र में रासायनिक ऊर्जा का परिमाण बढ़ जाता है तो इसका अर्थ है कि उसमें होने वाली रासायनिक प्रतिक्रिया में कुछ रासायनिक उर्जा आस-पास के वातारण से उष्मा के रूप में अवशोषित हुई है। प्रकाश-संश्लेषण की क्रिया में प्रकाश ऊर्जा का रासायनिक ऊर्जा में रूपान्तरण होता है।

श्रेणी:ऊर्जा
एकलशर्करा

**एकलशर्करा** (अंग्रेज़ी:*मोनोसैकेराइड*) सबसे सरल प्रकार का कार्बोहाइड्रेट है। इसका अणु कार्बोहाइड्रेट में सबसे मुख्य  होता है, तथा इससे ही कार्बोहाइड्रेट के बड़े अणुओं का निर्माण होता है। गलूकोज इसका सबसे अच्छा उदाहरण है।

*
श्रेणी:कार्बोहाइड्रेट
श्रेणी:कार्बनिक यौगिक

इनके दो प्रकार हैं-
1* एल्डोस
2* कीटोस
इक्षुशर्करा

**इक्षुशर्करा** (सूक्रोज) एक डाइसैकेराइड है। इस प्रांगजलीय का निर्माण ग्लूकोज तथा फलशर्करा के एक-एक अणु से मिलकर हुआ है। इसका स्वाद मीठा होता है तथा इसका अणु सूत्र C12H22O11 है।

श्रेणी:जैव रसायन
मंड

**मंड** (स्टार्च) कैस # 9005-25-8, रासायनिक सूत्र (C6H10O5)n, एक पॉली सैकेराइडकार्बोहाइड्रेट है, जिसका निर्माण ग्लूकोज मोनोसैकेराइड की इकाइयों की एक बड़ी संख्या के आपस में ग्लाइकोसिडिक बंधों द्वारा जुड़ने के कारण होता है। यह सिर्फ पादपों में पाया जाता है। सभी पादपों के बीजों और फलियों मे मंड अमाइलोज या अमाइलोपेप्सिन के रूप मे उपस्थित होता है। huhtमंड मे पादप की प्रकृति के अनुसार, आमतौर पर 20 से 25 प्रतिशत अमाइलोज और 75 से 80 प्रतिशत अमाइलोपेप्सिन उपस्थित होता हैं। इसे आम भाषा मे मांड (जैसे चावल का मांड) कहा जाता है। जब इसका उपयोग कपडोँ पर किया जाता है तब यह **कलफ** कहलाता है।

## स्टार्च हमारे जीवन में / दैनिक जीवन में स्टार्च
 
### मंड भोजन में
 
मंड के कुछ अच्छे खाद्य स्रोतों मे अनाज, चावल, आलू, मटर और सेम हैं। खाना पकाने में मंड का उपयोग शोरबे को गाढा़ करने मे किया जाता है। यह एक बेस्वाद और गंध रहित सफेद पाउडर के रूप मे उपलब्ध होता है। 

### कलफ / पराग

मंड का एक प्रकार कलफ मंड का एक प्रकार है। कलफ लगा एक कपडा़ एक चिकना और कडा़ महसूस होता है। कलफ के कारण एक व्यक्ति का पसीना और धूल कलफ की परत से चिपक जाते है खासकर के कलाई और गर्दन से सटे कपड़े और कपड़े के रेशे गंदे नहीं होते, धोने पर यह कलफ धुल जाता है, इसे धुलाई के बाद फिर से कपडे़ पर इस्तेमाल किया जा सकता

श्रेणी:कार्बनिक रसायन
श्रेणी:पोषण
श्रेणी:कार्बोहाइड्रेट
श्रेणी:मुद्रण
ख़ोजा

right|thumb|300px|एक खोजा पुरुष का छायाचित्र (सन २०११)
**खोजा** मुसलमानों का एक समाज जो मुख्यत: पंजाब और महाराष्ट्र के निवासी हैं। 'खोजा' (ख्वाजा) हिंदू ठाकुर का समानार्थी समझा जाता है। ये लोग मिस्र के इस्माइली पंथ के अनुयायी शिया हैं। ये लोग मूलत: सिंध निवासी लोहाड़ा जाति के हिंदू हैं जिन्हें 12वीं शती ई. में नूर सतागुर नामक फकीर ने मुसलमान धर्म में दीक्षित किया। 

खोजा इसमाइलियों पर वैष्णव पंथ की छाप है। वे लोग अपने गुरु को कृष्ण का अवतार कहते हैं। इस पंथ के पीर नसीरुद्दीन का कहना था कि आदम विष्णु हैं; हसन उनके दसवें अवतार हैं। मुहम्मद शिव हैं, पाँचों इमाम पंच पांडव हैं। इस संप्रदाय के हसन अली नामक इमाम ने अपनी गद्दी भारत में स्थापित की। उन्हीं के वंशज आगा खाँ हैं जो खोजा लोगों के नेता माने जाते हैं।

खोजा लोग अधिकांशत: व्यापारी हैं और श्रीलंका, सिंगापुर, चीन, जापान, ईरान, अरब तथा पूर्वी अफ्रीका तक इनके व्यापार का विस्तार है। इस कारण कुछ खोजा लोग अरब, जंजीबार आदि देशों में जा बसे है।

## इन्हें भी देखें
*खोजकी लिपि

श्रेणी:धर्म
श्रेणी:इस्लाम
श्रेणी:भारत के समुदाय
हाल की घटनाएँ नवंबर 2008

* रविवार ३० नवंबर मुंबई में हुए चरमपंथी हमलों के लिए नैतिक ज़िम्मेदारी लेते हुए भारत के केन्द्रीय गृहमंत्री शिवराज पाटिल ने अपने पद से त्यागपत्र दिया। 
* शनिवार २९ नवंबर भारत के मुंबई नगर में बुद्धवार, २६ नवंबर से जारी आतंकवादी आक्रमण को आज पुलिस, सेना और राष्ट्रीय सुरक्षा बल ने मिलकर समाप्त कर दिया है।
## इन्हें भी देखें
* प्रवेशद्वार:हाल की घटनाएँ

श्रेणी:हाल की घटनाएँ
तटरक्षक

**तटरक्षक** या **तटरक्षक बल** एक नौसेना के समान सैन्य या अर्द्ध-सैन्य संगठन होता है, परन्तु इसका मुख्य कर्तव्य आतंकवाद और अपराध से एक देश के समुद्री क्षेत्रों की रक्षा करना है, इसके अतिरिक्त यह खतरे में पड़े पोतों और नौकाओं को बचाने का कार्य भी करते हैं। भारत का बल भारतीय तटरक्षक कहलाता है। कई देशों मे तटरक्षक बल एक कानून प्रवर्तन संगठन की भूमिका भी निभाते हैं।
## सन्दर्भ

श्रेणी:नौसेना
वेस्टर्न ऑस्ट्रेलिया

thumb|right|200px| राज्य का ध्वज
thumb|right|200px|
**वेस्टर्न ऑस्ट्रेलिया** ऑस्ट्रेलिया का प्रांत है। यह ऑस्ट्रेलिया के पश्चिम में स्थित है और उसकी कुल 32.9 प्रतिशत भूमि इसी राज्य की है। यह पश्चिम एवं उत्तर में हिंद महासागर से, दक्षिण में दक्षिण महासागर से, नॉर्थर्न टेरिटरी से उत्तर-पूर्व में और साउथ ऑस्ट्रेलिया से दक्षिण-पूर्व में सीमा रखता है। इसकी राजधानी पर्थ है। 

वेस्टर्न ऑस्ट्रेलिया ऑस्ट्रेलिया का सबसे बड़ा राज्य है जिसका कुल भूमि क्षेत्र 2,527,013 वर्ग किलोमीटर (975,685 वर्ग मील) है। यह दुनिया में किसी देश का दूसरा सबसे बड़ा उपखंड है, जो केवल रूस के साखा गणराज्य से पीछे है। 2017 के अनुमान के अनुसार राज्य में लगभग 26 लाख निवासी हैं। यह देश की आबादी का लगभग 11 प्रतिशत हुआ। इनमें से विशाल बहुमत (92 प्रतिशत) दक्षिण-पश्चिम कोने में रहती हैं जबकि राज्य की 79 प्रतिशत आबादी पर्थ क्षेत्र में रहती है। शेष राज्य की आबादी बहुत कम है।

## इतिहास
ऑस्ट्रेलिया के पहले आधुनिक मानव निवासी लगभग 40,000 से 60,000 साल पहले उत्तर से आए थे। हजारों वर्षों में वे अंततः पूरे भूमि में फैल गए। जब 17वीं शताब्दी की शुरुआत में यूरोपीय खोजकर्ता आने लगे, तब तक ये ऑस्ट्रेलियाई आदिवासी पूरे वेस्टर्न ऑस्ट्रेलिया में लंबे समय से स्थापित थे।

वेस्टर्न ऑस्ट्रेलिया का दौरा करने वाले पहले यूरोपीय डर्क हार्टोग थे जो 1616 में पश्चिमी ऑस्ट्रेलियाई तट पर आए थे। वेस्टर्न ऑस्ट्रेलिया की पहली स्थायी यूरोपीय बसावट 26 दिसंबर 1826 को मेजर एडमंड लॉकर ने की थी। वह न्यू साउथ वेल्स की औपनिवेशिक सरकार के कहने पर ऐसा किये थे। एडमंड ने किंग जॉर्ज साउंड में जो वर्तमान समय में ऐल्बनी में है एक सैन्य गैरीसन की स्थापना की। उन्होंने 21 जनवरी 1827 को औपचारिक रूप से महाद्वीप के पश्चिमी भाग को ब्रिटिश क्राउन के लिए कब्जा में ले लिया जो। इसके बाद 1829 में स्वान रिवर कॉलोनी की स्थापना हुई जिसमें वर्तमान राजधानी, पर्थ का स्थान भी शामिल था।

यॉर्क शहर वेस्टर्न ऑस्ट्रेलिया में पहली अंतर्देशीय बस्ती थी। यह 16 सितंबर 1831 को बसा था जो पर्थ के पूर्व में 97 किलोमीटर (60 मील) की दूरी पर स्थित है। वेस्टर्न ऑस्ट्रेलिया ने 1890 में अपनी सरकार हासिल की और 1901 में ऑस्ट्रेलिया में अन्य ब्रिटिश उपनिवेशों के साथ उसे संघबद्ध किया गया।

## सन्दर्भ

## बाहरी कड़ियाँ
* राज्य की सरकार की वेबसाइट

श्रेणी:ऑस्ट्रेलिया के राज्य और क्षेत्र
*
अंधा युग

**अंधा युग**, धर्मवीर भारती द्वारा रचित हिंदी काव्य नाटक है। इस गीतिनाट्य का प्रकाशन सन् 1954 ई. में हुआ था। इसका कथानक महाभारत युद्ध के अंतिम दिन पर आधारित है। इसमें युद्ध और उसके बाद की समस्याओं और मानवीय महत्त्वाकांक्षा को प्रस्तुत किया गया है।

## कथानक
इसका कथानक महाभारत के अठारहवें दिन से लेकर श्रीकृष्ण की मृत्यु तक के क्षण पर आधारित है।

## पात्र
इस गीतिनाट्य में विभिन्न पात्रों की योजना की गई है। जैसे- अश्वत्थामा, गान्धारी, धृतराष्ट्र, कृतवर्मा, संजय, वृद्ध याचक, प्रहरी-1, व्यास, विदुर, युधिष्ठिर, कृपाचार्य, युयुत्सु, गूँगा भिखारी, प्रहरी-2, बलराम, कृष्ण इत्यादि।

## मंचन
यह् नाटक चार दशक से भारत की प्रत्येक भाषा में मंचित हो रहा है। इब्राहीम अलकाजी, एम के रैना, रतन थियम, अरविन्द गौड़, राम गोपाल बजाज, मोहन महर्षि और कई अन्य भारतीय रंगमंच निर्देशको ने इसका मंचन किया है। इराक युद्ध के समय निर्देशक अरविन्द गौड़ ने आधुनिक अस्त्र-शस्त्र के साथ इसका मन्चन किया।

## विशेषताएं
इस गीतिनाट्य का आरंभ मंगलाचरण से होता है। यह अंकों में विभाजित कृति है। 'कौरव नगरी' इस कृति का प्रथम अंक है। इसके दूसरे अंक का प्रारंभ 'पशु का उदय' नामक अध्याय से होता है। 'अश्वत्थामा का अर्द्धसत्य' इसका तीसरा अंक है। चौथे अंक का आरंभ 'गांधारी का शाप' से होता है। 'विजय:एक क्रमिक आत्महत्या' इसका पाँचवाँ अंक है। अंतिम अध्याय 'समापन' 'प्रभु की मृत्यु' के साथ ही इस नाट्य की समाप्ति होती है। इसे नए संदर्भ और कुछ नवीन अर्थों के साथ लिखा गया है। इसमें धर्मवीर भारती ने रंगमंच निर्देशको के लिए ढेर सारी संभावनाएँ छोड़ी हैं। कथानक की समकालीनता नाटक को नवीन व्याख्या और नए अर्थ देती है। नाट्य प्रस्तुति में कल्पनाशील निर्देशक नए आयाम तलाश लेता है। 
इस नाटक में कृष्ण के चरित्र के नए आयाम और अश्वत्थामा का ताकतवर चरित्र है, जिसमें वर्तमान युवा की कुंठा और संघर्ष उभरकर सामने आते हैं।

## बाहरी कड़ियाँ
* https://web.archive.org/web/20170501064019/http://www.anubhuti-hindi.org/gauravgranth/andha_yug/andha_yug1.htm
श्रेणी:पुस्तकें
श्रेणी:हिंदी नाटक
श्रेणी:धर्मवीर भारती
गुढ़

:*इस से मिलते-जुलते नाम के खाने के व्यंजन के लिए [[गुड़]] का लेख देखें*

**गुढ़** (Gurh) भारत के मध्य प्रदेश राज्य के रीवा ज़िले में स्थित एक नगर है। यह अपनी भैरव बाबा की मूर्ति के लिए प्रसिद्ध है।

## इन्हें भी देखें
* रीवा ज़िला

## सन्दर्भ

श्रेणी:मध्य प्रदेश के शहर
श्रेणी:रीवा ज़िला
श्रेणी:रीवा ज़िले के नगर
भारतीय खनि विद्यापीठ विश्वविद्यालय

thumb|right|विश्वविद्यालय का लोगो
**भारतीय खनि विद्यापीठ विश्वविद्यालय** या **इंडियन स्कूल ऑफ़ माइन्स** भारत के खनन संबंधी शोध संस्थानों में सबसे प्रमुख है। यह संस्थान नवनिर्मित झारखंड प्रान्त के धनबाद नामक शहर में स्थित है। इसकी स्थापना 1926 में लन्दन के रॉयल स्कूल ऑफ़ माईन्स के तर्ज पर की गई थी।

## बाहरी कड़ियाँ
* भारतीय खनि विद्यापीठ विश्वविद्यालय वेबसाइट (अंग्रेज़ी)

श्रेणी:विशेषज्ञता विश्वविद्यालय
आंकड़ा संरचनाओं की सूची

यह **[[आंकड़ा संरचना]]** या डेटा-स्ट्रक्चर की सूची है। 

## मूल डेटा संरचनाएँ (Base data structures)

## रैखिक डेटा संरचनाएं (Linear data structures)

## अरैखिक डेटा संरचनाएं (Non linear data structures)

## तुलना

आंकड़ा-संरचनाओं को उनके अन्य गुणों के आधार पर वर्गीकरण का प्रयास। 

*स्थायी* का अर्थ है कि इन्पुट का ऑर्डर अपरिवर्तित रहता है। *लिंक्ड लिस्ट* और *स्टैक* आदि अन्य संरचनाएं इस तरीके से आसानी से परिभाषित नहीं की जा सकतीं क्योंकि उनके साथ विशिष्ट संक्रियाएं जुड़ी हुई हैं।

सूची, आंकड़ा संरचनाओं की
श्रेणी:डाटा संरचना
झारखंड के विश्वविद्यालयों की सूची

यह झारखंड में शैक्षणिक संस्थानों की एक सूची है।

# राँची विश्वविद्यालय, राँची
# बिरसा कृषि विश्वविद्यालय, राँची
# भारतीय खनि विद्यापीठ विश्वविद्यालय, धनबाद
# विनोबा भावे विश्वविद्यालय, हजारीबाग
# सिद्धू कान्हू विश्वविद्यालय, दुमका
#नीलांबर पीतांबर विश्वविद्यालय, मेदिनीनगर
#बिनोद बिहारी महतो कोयलांचल विश्वविद्यालय, धनबाद
#अर्का जैन विश्वविद्यालय, जमशेदपुर
#डॉ. श्यामा प्रसाद मुख़र्जी विश्वविद्यालय, राँची
#कोल्हान विश्वविद्यालय, चाईबासा
#श्रीनाथ विश्वविद्यालय जमशेदपुर

श्रेणी:झारखंड के विश्वविद्यालय
जयगढ़ दुर्ग

**जयगढ़ दुर्ग** (राजस्थानी: जयगढ़ क़िला) भारत के पश्चिमी राज्य राजस्थान की राजधानी जयपुर में अरावली पर्वतमाला में चील के टीले (ईगल की पहाड़ी) पर आमेर दुर्ग एवं मावता झील के ऊपरी ओर बना एक किला है। इस दुर्ग का निर्माण जय सिंह द्वितीय ने १६६७ ई. में आमेर दुर्ग एवं महल परिसर की सुरक्षा हेतु करवाया था और इसका नाम उन्हीं के नाम पर रखा गया है।
**जयगढ़ दुर्ग** को 'विजय का किला' भी कहा जाता है। यह दुर्ग जयपुर शहर की सीमा में आमेर में स्थित है।  यह १७२६ ई० में बनकर तैयार हुआ था। यहाँ पर विश्व की सबसे बड़ी तोप रखी हुई है। इस दुर्ग में वर्षा के जल को एकत्र कर उसे संचित करने की बड़ी उत्तम व्यवस्था है। यहां के महलों का निर्माण मिर्जा राजा जयसिंह ने करवाया था और वर्तमान स्वरूप सवाई राजा जयसिंह ने दिया 

right|thumb|300px|जयगढ़ दुर्ग का विहंगम दृष्य
thumb|200px|right|Jaigarh Fort
right|thumb|200px|Aravalli Hills from Jaigarh Fort

## चित्रावली

File:Rajasthan-Jaipur-Jaigarh-Fort-compound-Apr-2004-00.JPG|Jaigarh Fort compound area, Jaipur, Rajasthan
File:Rajasthan-Jaipur-Jaigarh-Fort-compound-Apr-2004-01.JPG|Jaigarh Fort compound area, Jaipur, Rajasthan
File:Rajasthan-Jaipur-Jaigarh-Fort-perimeter-walls-Apr-2004-00.JPG|Jaigarh Fort fortifications, Jaipur, Rajasthan

चित्र:Rajasthan-Jaipur-Jaigarh-Fort-perimeter-walls-Apr-2004-01.JPG|Jaigarh Fort fortifications, Jaipur, Rajasthan
चित्र:Rajasthan-Jaipur-Jaigarh-Fort-water-supply-Apr-2004-01.JPG|Jaigarh Fort water supply, Jaipur, Rajasthan
चित्र:Jaigarh fort cannon.jpg|जय बाण तोप


## सन्दर्भ

## इन्हें भी देखें
*आमेर दुर्ग

## बाहरी कड़ियाँ
* Website for Jaigarh Fort in Jaipur - Jaigarh Fort Information

श्रेणी:राजस्थान में दुर्ग
श्रेणी:जयपुर की ऐतिहासिक इमारतें
मनजीत बावा

**मनजीत बावा** (२८ जुलाई १९४० - २९ दिसम्बर २००८) का जन्म भारत में, पंजाब के एक गांव ढुरी में हुआ। दिल्ली के कालेज ऑफ आर्ट्स और लंदन स्कूल ऑफ प्रिंटिंग से शिक्षा प्राप्त बावा पहले ऐसे कलाकार थे, जिन्होंने पाश्चात्य कला में बहुलता रखने वाले धूसर और भूरे रंग के वर्चस्व को तोड़कर चटक भारतीय रंगों (बैंगनी और लाल) को प्रमुखता दी। बांसुरी और गायों के प्रति बावा का आकर्षण बचपन से ही था, जो आजीवन साथ रहा। देशज रंगों और रूपाकारों के कुशल चितेरे बावा की कृतियों में ये आकर्षण विद्यमान है। लाल रंग उन्हें बेहद प्रिय था। वे नीले आकाश को भी लाल रंग से उकेरना चाहते थे। विलक्षण रंग प्रयोग की विशेषता के बावजूद सीमित रंगों का प्रयोग और व्यापक रंगानुभव, सूफीयना तबीयत के कलाकार बावा के कला संसार की पहचान है। कला समीक्षक उमा नायर के अनुसार बावा, कला में नव आंदोलन का हिस्सा थे। रंगों की उनकी समझ अद्भुत थी। उन्होंने भारतीय समकालीन कला को अंतरराष्ट्रीय मंच पर ख्याति दिलाने का जो काम किया है, उसे कला जगत में हमेशा याद किया जाएगा।

जब वे दिल्ली में रहते हुए कला की शिक्षा ले रहे थे तब उनके गुरु थे सोमनाथ होर और बीसी सान्याल, लेकिन उन्होंने अपनी पहचान बनाई अबानी सेन की छत्रछाया में। श्री सेन ने उनसे कहा था कि रोज पचास स्कैच बनाओ। मनजीत बावा रोज पचास स्कैच बनाते और उनके गुरु इनमें से अधिकांश को रद्द कर देते थे। यहीं से मनजीत बावा के रेखांकन का अभ्यास शुरू हुआ। उन्होंने अपने उन दिनों को याद करते हुए कहीं कहा भी था कि तब से मेरी लगातार काम करने की आदत पड़ गई। जब सब अमूर्त की ओर जा रहे थे मेरे गुरुओं ने मुझे आकृतिमूलकता का मर्म समझाया और उस ओर जाने के लिए प्रेरित किया। वे आकृतिमूलकता की ओर आए तो सही लेकिन अपनी नितांत कल्पनाशील मौलिकता से उन्होंने नए आकार खोजे, अपनी खास तरह की रंग योजना का आविष्कार किया और मिथकीय संसार में अपने विषय ढूँढ़े। यही कारण है कि उनके चित्र संसार में ठेठ भारतीयता के रंग व आकार देखे जा सकते हैं। वहाँ हीर-राँझा, कृष्ण, गोवर्धन, देवी तथा कई मिथकीय और पौराणिक प्रसंग-संदर्भ और हैं। इसके साथ ही उनके चित्रों में जितने जीव-जंतु हैं उतने शायद किसी अन्य भारतीय कलाकार में नहीं। 

७० के दशक में स्व. जगदीश स्वामीनाथन के संपर्क में आकर मनजीत की कला में बड़ा फर्क आया था। भारतीय मिनिएचर कला से उन्हें बहुत कुछ सीखने का मौका मिला। पहाड़ी मिनिएचर और सिख मिनिएचर से उनका गहरा और सार्थक संवाद था। मनजीत चटक रंगों के विशेषज्ञ थे। लाल रंग खासतौर से उनकी कृतियों में सबसे ज्यादा बोलता है। सरल सूफियाना, काव्यात्मक छवियों को वह अद्भुत रूप दे देते थे। अपने स्टूडियो में मनजीत एक दिव्य आध्यात्मिक उपस्थिति थे। 

भारत भवन भोपाल में रूपंकर कला निदेशक रहे मंजीत बावा को रूपंकर कलाओं में दिए गए योगदान के लिए कालिदास सम्मान प्रदान किया गया था।

## सन्दर्भ


श्रेणी:भारतीय चित्रकार
बोतल पाम

thumb|right|बोतल पाम
**बोतल पाम** एक बहुवर्षीय, पूष्पीय पौधा है। यह मूलरूप से मॉरिशस का निवासी है। इसका तना फूला हुआ होता है। इसकी चार या छः पत्तियाँ ही होती है जो वृक्ष के ऊपर मुकुट के समान निकलीं होती हैं। यह पौधा अधिक शीत सहन नहीं कर पाता है तथा 00C तापमान पर इसकी मृत्यु हो जाती है।

## स्रोत
## सन्दर्भ

* Page, W. 1998. Hyophorbe lagenicaulis. 2006 IUCN Red List of Threatened Species.  Downloaded on 20 जुलाई 2007.

श्रेणी:वनस्पति विज्ञान
संकर एकीकृत परिपथ

thumb|250px|एक प्रिंटित परिपथ बोर्ड पर नारंगी रंग के एपॉक्सी में गड़ा हुआ संकर परिपथ
thumb|250px|right|एक संकर परिपथ जिसमें लेजर से ट्रिम किये गये प्रतिरोध लगे हैं (काले रंग के क्षेत्र)
अलग-अलग एलेक्ट्रॉनिक अवयवों (डायोड, ट्रान्जिस्टर, प्रतिरोध, सन्धारित्र आदि) को किसी उपयुक्त आधार (जैसे पीसीबी आदि) पर जोडकर निर्मित लघु आकार के परिपथ को **संकर एकीकृत परिपथ** (हाइब्रिड इन्टीग्रेटेड सर्किट) कहते हैं। संकर परिपथों को प्रायः ऊपर से एपॉक्सी से ढक दिया जाता है।

संकर एकीकृत परिपथ, सामान्य एकीकृत परिपथ जैसे ही उपयोग किये जाते हैं - अर्थात किसी *एक* अवयव की भांति। अन्तर केवल यह है कि सामान्य एकीकृत परिपथ के अन्दर लगे हुए अवयव एक साथ ही निर्मित किये जाते हैं जबकि संकर एकीकृत परिपथ में प्रयुक्त अवयव पहले से निर्मित अवयव होते हैं जो कहीं और भी उपयोग में लिये जा सकते थे। संकर परिपथ का एक बहुत बड़ा लाभ यह है कि इनमें वे भी अवयव उपयोग में लाये जा सकते हैं जिन्हें सामान्य एकीकृत परिपथों में निर्मित करना कठिन या असम्भव होता है, जैसे बड़े-बड़े सन्धारित्र (कैपेसिटर), क्रिस्टल, तार लपेटकर बने ट्रान्सफार्मर, चोक आदि।

## इन्हें भी देखें
* एकीकृत परिपथ

## बाहरी कड़ियाँ
* Technologies : Hybrids & Mixed Technology
* C-MAC MicroTechnology thick-film hybrids

श्रेणी:इलेक्ट्रॉनिक्स
बोतल वृक्ष

**बोतल वृक्ष** एक वृक्ष है। इसकी आठ प्रजातियाँ पाई जाती हैं। जिनमें से छः मेडागास्कर, एक अफ्रीका तथा एक आस्ट्रेलिया की मूल प्रजाति है। इस वृक्ष की ऊँचाई ५ से ३० मीटर (१६ से ९८ फीट) तथा तने का व्यास ७ से ११ मीटर (२३ से ३६ फीट) तक होता है। दक्षिण अफ्रीका के लिम्पोपो प्रांत में दुनिया का सबसे बड़ा बोतल वृक्ष है जिसके तने की परिधि ५० मीटर (१६० फीट) तथा औसत व्यास १५ मीटर (४९ फीट) है।
बोतल वृक्ष हजारों सालों तक जीवित रहते हैं। इसकी सभी प्रजातियाँ शुष्क प्रदेशों में पाई जाती हैं। ये वृक्ष गर्मी की शुष्क ऋतु के प्रारम्भ में अपने पत्ते गिरा देते हैं। बोतल वृक्ष अपने फूले हुए तने में १,२०,००० लीटर तक जल जमा रखता है। सूखे के समय आस्ट्रेलियाई किसान पेड़ का तना काटकर उसमें जमा पानी अपने पशुओं को पिलाते हैं ताकि वे प्यास से मरें नहीं। इसी से इस बाओबा वृक्ष का नाम बोतल वृक्ष पड़ा है। बोतल वृक्ष मेडागास्कर का राष्ट्रीय वृक्ष है।

इसका फल अत्यंत पौष्टिक होता है। इसमें विटामिन सी की मात्रा नारंगी के फल से अधिक होती है तथा कैल्सियम की मात्रा गाय के दूध से भी अधिक होती है। इसके फल का रस मालावी के लोग बड़े चाव से पीते हैं। इसके पत्तों की सब्जी तो पूरे अफ्रीका में खाई जाती है। नाइजीरिया में इसकी पत्तियों को कूका कहते हैं तथा इससे कूका सूप तैयार होती है।

## चित्रदीर्घा

Pachypodium lealii 3.JPG
Bottle-tree(flowers).jpg
Flaschenbaum.jpg
Pachypodium lealii 2.JPG


## सन्दर्भ

श्रेणी:वनस्पति विज्ञान
श्रेणी:वृक्ष
दूधधारी मंदिर

दूधाधारी मन्दिर रायपुर के पुरानी बस्ती, मठपारा में स्थित है।

श्रेणी:एक वाक्य लेख
महात्मा गाँधी सेतु

right|thumb|महात्मा गांधी सेतु के पुराने ठोस अधिरचना को बदलने से पहले
**महात्मा गांधी सेतु** पटना से वैशाली जिला को जोड़ने को लिये गंगा नदी पर उत्तर-दक्षिण की दिशा में बना एक पुल है। यह दुनिया का सबसे लम्बा, एक ही नदी पर बना सड़क पुल है। इसकी लम्बाई 5,750 मीटर है। भारत की प्रधान मंत्री श्रीमती इंदिरा गाँधी ने इसका उद्घाटन मई 1982 में किया था। इसका निर्माण गैमोन इंडिया लिमिटेड ने किया था। वर्तमान में यह राष्ट्रीय राजमार्ग 19 का हिस्सा है। बाद में, महात्मा गांधी सेतु पर त्रिकोणीय स्टील ट्रस स्थापित करने के लिए गांधी सेतु पुनर्वास परियोजना शुरू की गई।

## गांधी सेतु पुनर्वास परियोजना
महात्मा गांधी सेतु को अब नया रूप दिया जा रहा है। ऐसा हुआ हो सकता है कि अवर कंक्रीट के साथ मिलकर सुदृढीकरण की ऐसी हीन गुणवत्ता के कारण ऐसी भयावह विफलता हुई है।  स्ट्रेस्ड केबल्स को बिलकुल भी नहीं लगाया गया है। वे डी-बॉन्ड टेंडन की तरह काम कर रहे हैं। कम से कम तनाव बचा है। यही कारण है कि बाद में किए गए बाहरी पूर्व-तनावों ने खोए हुए तनावों को दूर नहीं किया। यहां तक ​​कि केबल प्रस्तुत किए गए आरेखण के अनुरूप नहीं हैं। सभी के रूप में निर्मित चित्र कहते हैं कि डिजाइन कितना अनुचित था। केंद्रीय लगाम प्रदान करने से हो सकता है कि प्रतिकूल प्रभाव न दिया जाए क्योंकि उपरोक्त समस्याओं का उल्लेख किया गया है। अब यह स्पष्ट हो रहा है कि सभी विभागों में दोष थे, यह डिजाइन या निर्माण या पर्यवेक्षण या सामग्री की कमी। जरूरत है]

गांधी सेतु पुनर्वास परियोजना को एफकॉन इंफ्रास्ट्रक्चर द्वारा Sibmost OJSC के साथ 1,742.01 करोड़ रुपये की अनुमानित लागत पर संयुक्त उपक्रम में क्रियान्वित किया जा रहा है। उसमें से, 237 करोड़ रुपये उस ढांचे को ध्वस्त करने पर खर्च किए जाते हैं, जिसे स्टील के ढांचे से बदल दिया गया था। गांधी सेतु के अधिरचना का नवीनीकरण स्टील ट्रस गिर्डर्स द्वारा किया गया था, यानी स्टील फ्रेमवर्क ने पूरे सुपरस्ट्रक्चर को बदल दिया था। जबकि अधिरचना क्षतिग्रस्त हो गई थी, खंभे नहीं थे और न ही नींव कमजोर हुई थी। गांधी सेतु के प्रत्येक फ्लैंक पर त्रिकोणीय स्टील ट्रस स्थापित किए गए थे। पुनर्निर्मित पश्चिमी फ्लैंक को 31 जुलाई 2020 को जनता के लिए खोला गया था।

## इन्हें भी देखें
* जेपी सेतु
* बान्द्रा-वर्ली समुद्रसेतु
* आरा-छपरा सेतु

## सन्दर्भ

## बाहरी कड़ियाँ
* यूट्यूब चैनल

श्रेणी:सड़क मार्ग
श्रेणी:पटना
श्रेणी:पटना के दर्शनीय स्थल
श्रेणी:सेतु
श्रेणी:महात्मा गांधी को समर्पित स्मारक
ब्रिटिश हिंद महासागर क्षेत्र

इस **ब्रिटिश हिंद महासागर क्षेत्र** या छागोस द्वीप अफ्रीका और इंडोनेशिया के बीच एक ब्रिटिश सुदूर क्षेत्र को हिंद महासागर में स्थित है, आधे रास्ते में है। इस क्षेत्र में 1000 से अधिक व्यक्ति के द्वीपों के साथ छागोस द्वीपसमूह के द्वीपों के छह समूह शामिल है।

सबसे बड़ा द्वीप Diego Garcia, ब्रिटेन और संयुक्त राज्य अमेरिका के एक संयुक्त सैन्य सुविधा के स्थल है।

## सन्दर्भ

श्रेणी:ब्रिटेन के क्षेत्रीय विवाद
प्रेषण इलेक्ट्रॉन सूक्ष्मदर्शन

[thumb|right|पोलियो विषाणु की एक TEM छवि. पोलियो विषाणु का आकार 30 से 230 [nanometer|nm के बीच होता है।]]

**प्रेषण इलेक्ट्रॉन सूक्ष्मदर्शन** (अंग्रेजी:transmission electron microscopy) (TEM) एक **सूक्ष्मदर्शन** (माइक्रोस्कोपी) तकनीक है, जिसमे इलेक्ट्रॉनों का एक किरणपुंज, एक बहुत महीन (पतले) नमूने से होकर गुजरती है और इस प्रक्रिया के दौरान किरणपुंज के इलेक्ट्रॉन नमूने के साथ संपर्क स्थापित कर एक छवि का निर्माण करते है, जिसे एक इमेजिंग उपकरण जैसे एक प्रतिदीप्तिशील (फ्लोरोसेंट) पर्दे (स्क्रीन) या एक फोटोग्राफिक फिल्म पर आवर्धित और केंद्रित (फोकस) किया जाता है। एक सीसीडी कैमरे के संवेदक भी इसका संसूचन कर छवि निर्माण करते हैं। सबसे पहला TEM मैक्स नॉल और अर्नस्ट रुस्का ने 1931 में बनाया था, 1933 मे इन दोनो मे मिल कर एक TEM विकसित किया जिसकी *रिज़ोल्विंग पावर* प्रकाश से भी अधिक थी। पहला व्यावसायिक TEM 1939 में बाज़ार मे आया।

टीइएम प्रकाश सूक्ष्मदर्शी की तुलना मे काफी उच्च रिजोल्यूशन की छविओं का निर्माण करने मे सक्षम होते हैं, जिसका कारण इलेक्ट्रॉनों की लघु दे ब्रोग्ली तरंग दैर्घ्य है। इसका यह गुण इस उपकरण को अति सूक्ष्मविभेदन करने मे सक्षम बनाता है, यहाँ तक कि यह परमाणुओं के एकल स्तंभ की भी गहन जांच सकता है, जो एक प्रकाश सूक्ष्मदर्शी द्वारा विभेदित सबसे छोटी वस्तु से भी हजारों गुना कम होता है। भौतिक और जीव दोनो वैज्ञानिक क्षेत्रों मे टीइएम एक प्रमुख विश्लेषण विधि की भूमिका निभाते हैं, जिसमे कैंसर अनुसंधान, पदार्थ विज्ञान, वाइरोलोजी, प्रदूषण और अर्धचालक अनुसंधान, जैसे क्षेत्र महत्वपूर्ण हैं। 

कम आवर्धन पर TEM छवि का कनट्रास्ट, पदार्थ में इलेक्ट्रॉनों के अवशोषण, पदार्थ की मोटाई और संरचना के कारण होता है। उच्च आवर्धन पर जटिल तरंग संपर्क (complex wave interactions), छवि की तीव्रता का नियमन (मॉडुलेट) करते हैं, प्रेक्षक छवियों के विशेषज्ञ विश्लेषण की आवश्यकता होती है।

## सन्दर्भ

श्रेणी:वैज्ञानिक तकनीके
नवजीवन ट्रस्ट

right|thumb|300px|'लोकमान्य का स्वर्गवास' शीर्षक से नवजीवन का मुख्य समाचार
**नवजीवन ट्रस्ट** भारत के अहमदाबाद (गुजरात) स्थित पुस्तकों के प्रकाशक हैं। इसकी स्थापना सन १९२९ में महात्मा गांधी ने की थी। नवजीवन ने अब तक हिन्दी, गुजराती, अंग्रेजी एवं अन्य भाषाओं में कोई ८०० पुस्तकें प्रकाशित की है। अभी हाल में ही (दिसम्बर २००८) इन पुस्तकों से नवजीवन ट्रस्ट का कॉपीराइट समाप्त हुई है।

## उद्देश्य
*नवजीवन* का अर्थ होता है - *नया जीवन*। इसकी स्थापना के समय इसका घोषित उद्देश्य था - शान्तिपूर्ण तरीकों से हिन्द स्वराज की प्राप्ति ; अर्थात भारत के लिये स्वराज की प्राप्ति। इसके लिये संस्कारित एवं विद्वान कार्यकर्ताओं के द्वारा लोगों को शिक्षित करना इसका उद्देश्य था।

## क़ैदियों के जीवन में सुधार का प्रयास
इस ट्रस्ट अहमदाबाद के केन्द्रीय थाने  के कैदियों के लिए 15 अक्टूबर 2018 से पत्रकारिता कोर्स शुरू किया । यह देश में  ऐसा एकमात्र कोर्स है।

## सन्दर्भ

## बाह्री कड़ियाँ
* नवजीवन ट्रस्ट का जालघर (अंग्रेजी में)
* नवजीवन ट्रस्ट है राष्ट्रपिता का उत्तराधिकारी (वेबदुनिया)
* कोई भी छाप सकेगा गांधीजी के विचार
* ई-बुक्स से गांधीवादी साहित्य को 'नवजीवन' (नईदुनिया-जागरण)

श्रेणी:भारतीय प्रकाशक
लायर बर्ड

thumb|right|250px|एक सुन्दर लायर बर्ड
**लायर बर्ड** (वीणापक्षी- क्योंकि इसके नर पक्षी की पूंछ वीणा के आकार की होती है।) संसार के सबसे सुन्दर पक्षियों में से है जो केवल आस्ट्रेलिया में पाया जाता है। यह नकल करने में बड़ा ही कुशल है। यह दूसरे पक्षियों के गाने, कुत्तों के भौंकने तथा कारों के हॉर्न की आवाज, चेनसऑ, की भी नकल कर लेता है। यह सीटी की आवाज भी निकालता है। मादा पक्षी से नर पक्षी लंबा एवं बड़ा होता है। नर पक्षी की पूंछ बहुत खूबसूरत है। जाड़े के मौसम में नर पक्षी गीत गाकर मादा को अपनी ओर आकर्षित करता है। मादा एक ही अंडा देती है। मादा अंडे को ५० दिन तक सेती है जिसके बाद उसमें से बच्चा निकलता है। मादा ही उसकी देखभाल करती है। यह पक्षी कीट-पतंगो, केंचुआ, मकड़ियों को खाता है। यह एक शर्मीला पक्षी है तथा आसानी से प्रकृति में दिखाई नहीं देता है। इसकी आवाज से ही इसकी उपस्थिति को जाना जा सकता है। मादा पक्षी भी आवाज की नकल करने में कुशल है परन्तु यह बहुत कम बोलती है।

## प्रजातियाँ
इसकी दो प्रजातियाँ हैं सुपर्ब लायर बर्ड तथा अलबर्ट्स लायर बर्ड
## सन्दर्भ

श्रेणी:पक्षी
स्वामिनाथन गुरुमूर्ति

*स्वामिनाथन गुरुमूर्ति*' या **एस॰ गुरुमूर्ति** (जन्म १९४९) भारत के एक खोजी पत्रकार और चार्टर्ड एकाउंटेंट हैं। वे तमिल राजनैतिक पत्रिका 'तुगलक' के सम्पादक हैं। वे राष्ट्रीय स्वयंसेवक संघ के मौखिक समर्थक हैं। 

पढ़ाई से चार्टर्ड अकाउंटेंट गुरुमूर्ति इंडियन एक्सप्रेस के मालिक रामानाथ गोयनका के सलाहकार रह चुके हैं। गोयनका 72 साल के हुआ करते थे और गुरुमूर्ति 27 साल के। गोयनका ने ही गुरुमूर्ति को धीरूभाई अंबानी की तेज तरक्की की पड़ताल करने के काम में लगाया था। गुरुमूर्ति इस काम में बहुत कामयाब रहे और रिलायंस को असलियत उजागर होने से कई परेशानियों का सामना करना पड़ा था। गुरुमूर्ति का चरित्र मणिरत्नम की फिल्म गुरु में भी पत्रकार श्याम के रूप में सामने आता है। गुरु में गुरुमूर्ति की भूमिका को अभिनेता माधवन ने निभाया है।

## बोफोर्स मामले में गुरुमूर्ति
बोफोर्स मामले में भी गुरुमूर्ति की खोजी पत्रकारिता जासूसी के उच्चतम स्तर पर पहुंच गई थी। उन्होंने भारत सरकार की नाक में दम कर दिया और परिणाम स्वरूप जेल भी गए। 

गुरुमूर्ति आज हमारे बीच एक ऐसे पत्रकार के रूप में हैं, जिन्हें आदर्श माना जा सकता है। हालांकि पत्रकार उन्हें चार्टर्ड अकाउंटेंट ज्यादा मानते हैं, जबकि चार्टर्ड अकाउंटेंट उन्हें पत्रकार के रूप में देखते हैं। स्वदेशी जागरण मंच के एक संयोजक और एक शुद्ध भारतीय चिंतक के रूप में गुरुमूर्ति आदर के प्रतीक हैं। गुरुमूर्ति एक चिंतक के रूप में दूसरों को सहज ही यह अहसास कराते हैं कि भारतीय होना अपने आप में एक उपलçब्ध है और भारतीय संस्कृति व परिवार व्यवस्था का कोई सानी नहीं है।

## बाहरी कड़ियाँ

* मंदी का हौवा मीडिया की उपज
* आधिकारिक वेबसाइट

श्रेणी:भारतीय पत्रकार
मानचेस्टर नहर

thumb|300px|मानचेस्टर नहर से गुजरता एक मालवाहक जहाज
**मानचेस्टर नहर** ग्रेट ब्रिटेन का सबसे बड़ा और महत्वपूर्ण जलमार्ग है। इस जलमार्ग के विकास से यहां के उद्दोग-घन्धों में आशातीत प्रगति हुई है। इस नहर के द्वारा मरसी नदी के पूर्वी तट पर स्थित ईस्थम को मानचेस्टर से मिलाया गया है। यह लगभग 58 किलोमीटर लम्बी तथा 37 मीटर चौड़ी है। इसकी गहराई लगभग 8.5 मीटर है। इस नहर का निर्माण 1 जनवरी 1894 को पूर्ण हुआ। आधिकारिक रूप से इसमें परिवहन 21 मई 1894 को शूरू हुआ। जब यह बनकर तैयार हुई तो अपने समय की सबसे बड़ी परिवहन नहर थी। इसका निर्माण लिवरपूल से कपास के परिवहन के लिए किया गया था क्योंकि रेल के द्वारा परिवहन पर बहुत अधिक खर्च होता था।

## ये भी देखें
* पनामा नहर
* स्वेज नहर
## सन्दर्भ

श्रेणी:जलमार्ग
ग्रेट ब्रिटेन

**ग्रेट ब्रिटेन** (अंग्रेज़ी: Great Britain *ब्रिटन्*) अथवा **ब्रिटेन** यूरोप में स्थित एक द्वीप है। यह द्वीप, यूनाइटेड किंगडम देश का सबसे बड़ा हिस्सा है। इंग्लैंड, स्कॉटलैंड और वेल्स इसी द्वीप पर स्थित हैं। 

ग्रेट ब्रिटेन यूरोप महाद्वीप के उत्तर-पश्चिम स्थित यह बृहत्‌ द्वीप है जिसमें स्कॉटलैंड, वेल्स तथा इंग्लैंड संम्मिलित हैं। 1282 ई. में इग्लैंड ने वेल्स पर विजय प्राप्त की तथा 1707 ई. में स्कॉटलैंड विधानत: इंग्लैड में मिला गया। इन संयुक्त राज्यों का नाम तभी से (1707 ई.) ग्रेट ब्रिटेन पड़ गया। ग्रेट ब्रिटेन प्राचीन रोमन * ब्रिटैनिया मेजर* शब्द का अनुवाद है।

## इसे भी देखे
* यूनाइटेड किंगडम
* यूनाइटेड किंगडम का इतिहास
* इंग्लैंड का इतिहास
* यूरोप का इतिहास

श्रेणी:यूनाइटेड किंगडम
बौद्ध धर्म का इतिहास

** बौद्ध धर्म का इतिहास ** गौतम बुद्ध से आरंभ होता है। बुद्ध शुद्धोधन के पुत्र थे। उन्हीं की शिक्षाओं पर बौद्ध धर्म की नींव पड़ी।
[अंगूठाकार|[अशोक|सम्राट अशोक (260–218 ई.पू.) के शिलालेखों के अनुसार उनके समय में ही बौद्ध धर्म का प्रसार दूर-दूर तक हो चुका था।]]अहिंसा के मार्ग को दिखाने वाले भगवान बुद्ध दिव्य आध्यात्मिक विभूतियों में अग्रणी माने जाते हैं। भगवान बुद्ध के बताए सिद्धांतों को मानने वाले भारत समेत दुनिया भर में करोड़ो लोग हैं।

center|550px|thumb|बौद्ध धर्म का उद्भव एवं प्रसार

## इन्हें भी देखें
* बौद्ध धर्म का कालक्रम
* भारत में बौद्ध धर्म का पतन
* भारत में बौद्ध धर्म का पुनरुत्थान
* विश्व में बौद्ध धर्म
* बौद्ध धर्म
* गौतम बुद्ध

## सन्दर्भ

## बाहरी कड़ियाँ
* बौद्ध धर्म का उदय 
* बौद्ध धर्म का विकास 
* मालवा में बौद्ध धर्म का विकास
* बौद्ध धर्म का विकास
* तिब्बत में बौद्ध धर्म का इतिहास (गूगल पुस्तक ; लेखक - जी के लामा)
* Historical Interactions between Buddhism and Islam
* History of Tibetan Buddhism and Bön

श्रेणी:बौद्ध धर्म
श्रेणी:बौद्ध धर्म का इतिहास
श्रेणी:इतिहास
सू नहर

thumb|right|250px|सू नहर का आकाशीय दृश्य
ये सुपीरियर झील को हूरों झील से जोड़ती है ये सेंट मायर्स नदी पर स्थित है
''इसकी बाधा हटाने को ही इस नहर का निर्माण किया गया है। यह वास्तव में दो नहरें हैं जिनमें से एक संयुक्त राज्य अमेरिका के अधिकार में है और दूसरी कनाडा के। ये दोनो नहरें 6 मीटर गहरी और 1.5 किलोमीटर लम्बी हैं। इन दोनों नहरों में एक-एक द्वार है। ये नहरें केवल 8 महीनें खुली रहती हैं तो भी इनसे 10,000 से भी अधिक जलयान गुजरते हैं। संयुक्त राज्य के आन्तरिक व्यापार में इस नहर का अधिक उपयोग किया जाता है। झील-मार्ग से गुजरने वाले व्यापार के माल में मुख्यतः लौह अयस्क, खाद्दान्न, चुना-पत्थर, सीमेंट, लकड़ी और लुगदी, अखबारी कागज, कोयला और पेट्रोलियम होता है।

## सन्दर्भ

श्रेणी:जलमार्ग इन्हे soo locks भी बोलते है
पद्मश्री से सम्मानित नागरिक १९५० के दशक में

यह १९५० के दशक में पद्मश्री से सम्मानित भारतीय नागरिकों की सूची है।

श्रेणी:पद्मश्री प्राप्तकर्ता
सरस्वती सम्मान

**सरस्वती सम्मान**, के. के. बिड़ला फ़ाउंडेशन द्वारा दिया जाने वाला साहित्य पुरस्कार है। यह सम्मान प्रतिवर्ष भारतीय संविधान की आठवीं अनुसूची में दर्ज भाषाओं की में प्रकाशित उत्कृष्ट साहित्यिक कृति को दिया जाता है। यह कृति सम्मान वर्ष से पहले दस वर्ष की अवधि में प्रकाशित होने वाली कोई पुस्तक ही हो सकती है। इस सम्मान में शाल, प्रशस्ति पत्र, प्रतीक चिह्न और 15 लाख रुपये की सम्मान राशि दी जाती है। सरस्वती सम्मान का आरंभ 1991 में किया गया था। पहला सरस्वती सम्मान हिंदी के साहित्यकार डॉ॰ हरिवंश राय बच्चन को उनकी चार खंडों की आत्मकथा के लिए दिया गया था।
अंगूठाकार|सरस्वती सम्मान समारोह 2012

## प्राप्तकर्ता  परभा वर्मा

## सन्दर्भ

## बाहरी कड़ियाँ

श्रेणी:साहित्य पुरस्कार
श्रेणी:सरस्वती सम्मान
डॉ. नैयर मसूद

लखनऊ में १९३६ में जन्मे डॉ॰ मसूद उर्दू के जाने-माने साहित्यकार हैं। उन्होंने लखनऊ विश्वविद्यालय से स्नातक की परीक्षा उत्तीर्ण की और इसके बाद इसी विश्वविद्यालय से १९५७ में फारसी साहित्य में स्नातकोत्तर उपाधि हासिल की। इलाहाबाद विश्वविद्यालय से १९६५ में उन्होंने उर्दू में और लखनऊ विश्वविद्यालय से फारसी में पीएचडी की उपाधि प्राप्त की। मसूद ने २१ से अधिक पुस्तकों का लेखन, संपादन और प्रकाशन किया है और उर्दू तथा फारसी में उनके लगभग दो सौ से अधिक लेख प्रकाशित हुए हैं। डॉ॰ मसूद को उत्तर आधुनिक उर्दू तथा कथा साहित्य के प्रवर्तकों में से एक माना जाता है। उन्हें उर्दू अकादमी के कई पुरस्कारों और प्रतिष्ठित साहित्य अकादमी पुरस्कारों से सम्मानित किया जा चुका है। ताऊस चमन की मैना उर्दू का लघु कथा संग्रह है, जिसमें परिवर्तन तथा अस्तित्व के ह्रास की तरफ बढ़ने के बारे में प्रभावशाली कल्पनाएँ की गई हैं। उन्हें २००७ में सरस्वती सम्मान से भी सम्मानित किया गया है।
## सन्दर्भ


श्रेणी:उर्दू साहित्यकार
लोशन

**लोशन** एक निम्न से मध्यम श्यानता का, स्थानिक सम्पाक (चिकित्सीय निर्मिति) है, जिसका प्रयोग बिना कटी-फटी त्वचा पर लगाने के लिए किया जाता है, लोशन के विपरीत क्रीम और जेल की श्यानता उच्च होती है। अधिकांश लोशन जल-में-तेल प्रकार के पायसन (इमल्शन) होते हैं जिनमे सीटायरिल अल्कोहल जैसे पदार्थों का प्रयोग विभिन्न घटकों को पायसन में बनाये रखने के लिए किया जाता है, हालाँकि तेल-में-जल जैसे पायसन लोशन भी तैयार किये जाते हैं। लोशन को आमतौर पर बाहरी त्वचा पर हाथों, एक साफ कपड़े या रूई या चिकित्सीय पट्टी की सहायता से लगाया जाता है, जबकि क्रीम और जेल को आमतौर से एक व्यक्ति अपनी उंगलियों या हथेलियों से ही लगाता है।

कई लोशनों को विशेषकर *हाथों की क्रीम* और *चेहरे की क्रीम* को एक औषधि के रूप में प्रयोग में नहीं लाया जाता अपितु इनका प्रयोग, विशेष रूप से त्वचा को सिर्फ नरम और मुलायम बनाने में किया जाता है और यह विशेषकर प्रौढ़ और वृद्ध लोगों में बहुत लोकप्रिय हैं। जहाँ तक चेहरे पर उपयोग का प्रश्न है, इन्हें कई मामलों में एक प्रसाधन सामग्री के रूप में भी वर्गीकृत किया जा सकता है।

एक त्वचा की देखभाल संबंधी लोशन, क्रीम या जेल पायसन (तेल और पानी का मिश्रण) के प्रमुख घटक जलीय और तैलीय दो प्रावस्थायें, इन दो प्रावस्थाओं के विभाजन को रोकने के लिए पायसीकर और यदि मिलाना हो तो भेषज या भेषज पदार्थ, इसके अतिरिक्त सुगंध, ग्लिसरॉल, पेट्रोलियम जेली, रंजक, परिरक्षक, प्रोटीन और स्थिरण एजेंट जैसे घटक सामान्यतः लोशन में मिलाये जाते हैं।

बॉडी लोशन लगाने के फायदे 

शीर्ष सौंदर्य विधियाँ
नारायण भट्ट

**नारायण भट्ट** (वैशाख शु. 14, संवत् 1588 - मृत्यु १७वीं शती के अन्त में) संस्कृत के प्रकांड पंडित तथा प्रतिभाशाली थे। इन्होंने लगभग 60 रचनाएँ संस्कृत में प्रस्तुत कीं। ब्रजभक्तिविलास, ब्रजोत्सव चंद्रिका अनेक ग्रंथों में ब्रज के स्थानों, उत्सवों आदि का विस्तार से वर्णन है। लीला सम्बन्धी एक प्रेमांकुर नाटक भी लिखा है। इन्होंने ब्रज के लुप्त तीर्थों के उद्धार, ब्रजयात्रा के प्रचार तथा भावुक भक्तों के लिए रासमंडलियों की स्थापना में बहुत प्रयास किया।

## जीवन वृत्त
नारायण भट्ट दक्षिण भारत के मदुरा नगर के माधव संप्रदायी भृगुवंशी ब्राह्मण भास्कर भट्ट के पुत्र थे। माता का नाम यशोमति था तथा जन्म वैशाख शु. 14, सं. 1588 को हुआ था। 12 वर्ष की अवस्था ही में यह गृहत्यागी हो गए और यात्रा करते संवत् 1602 में ब्रज पहुँच गए। श्री चैतन्य के पार्षद गदाधर पंडित के शिष्य कृष्णदास ब्रह्मचारी राधाकुंड पर मदनमोहन जी की सेवा करते थे, जिनसे इन्होंने दीक्षा ली और वहीं रहने लगे। 12 वर्ष के अनंतर यह ब्रज के ऊँचे गाँव में जाकर रहने लगे और गृहस्थ जीवन आरंभ किया। यहाँ बल्देव जी को तथा बरसाने में लाडिली लालजी को प्रतिस्थापित किया, जिनकी सेवा अभी तक इन्हीं के वंशज तथा शिष्य करते हैं। इनका देहावसान 17वीं शती के प्राय: अन्त में वामन द्वादशी को हुआ।

## इन्हें भी देखें
*मेल्पत्तूर नारायण भट्टतिरि या नारायण भट्ट

श्रेणी:संस्कृत
श्रेणी:साहित्य
निद्राभ्रमण

**निद्राभ्रमण** या **निद्राचार** (Somnambulism या Sleep walking) नींद में चलना फिरना, या निद्रा की स्थिति में शारीरिक सक्रियता के तीव्र होने की विघटित अभिक्रिया, है। इसे हिस्टीरियाई स्वप्नावस्था माना जाता है। बाल्यावस्था में निद्राचार अपेक्षया अधिक होता है। पर किशोरावस्था में कम हो जाता है। शारीरिक गति का व्यक्त स्वप्न से संबंधित होना आवश्यक नहीं है। जागने पर व्यक्ति नींद में चला, या अन्य क्रिया कलाप, भूल जाता है।

निद्राचार यदि कभी कभी हो तो इसका कोई महत्व नहीं, पर इसकी पुनरावृत्ति व्यक्ति के भावनात्मक संघर्षों, उसकी व्यक्तित्व समस्याओं (personality problems), या उसके तीव्र मानसिक तनावों का संकेत करती है। निद्राचारी संकटापन्न या दुर्घटनाग्रस्त हो सकता है। वह बाहर टहल सकता है, खिड़की से बाहर कूद सकता है, जाड़े की रातों में अर्धनग्नावस्था में घरों या सड़कों पर टहल सकता है। अत्यंत सुझावग्राही होने के कारण निद्राचार के रोगी पर सम्मोहन का प्रयोग लाभप्रद हो सकता है।

## इन्हें भी देखें
* स्वप्न

## बाहरी कड़ियाँ
* Sleepwalking Woman Had Sex With Strangers -- 15 अक्टूबर 2004
* 'Sleepwalker' accused of murder — BBC news article dated 10 मार्च 2005
* Teen 'sleepwalks to top of crane' — BBC news article dated 6 जुलाई 2005
* Man Records Himself Talking and Walking in His Sleep at Nate At Night 
* Safety of waking sleepwalkers - Straight Dope Staff Report
* Spiegel Online - German Sleepwalker Steps Out of 4th-Floor Window - "A German teenager accidentally climbed out of a fourth-floor window and fell 10 meters to the ground where he kept on sleeping, albeit with a broken arm and leg."

श्रेणी:रोग
धूपावरण

**धूपावरण** या धूप आवरण (सनस्क्रीन) जिसे धूपरोधी (सनब्लॉक) या धूपताम्र (सनटैन) लोशन के रूप में भी जाना जाता है एक, लोशन, स्प्रे, श्लेष (जेल) आदि प्रकार का एक स्थानिक उत्पाद है जो सूर्य के पराबैंगनी (यूवी) विकिरण को अवशोषित या परावर्तित करके त्वचा की धूप से रक्षा करता है।

श्रेणी:प्रसाधन
शैंपू

**चाँपो** या **केश मार्जक** या **शैम्पू** केशों की देखभाल करने वाला एक उत्पाद है, जो साधारणतः चिपचिपा तरल के रूप में होता है, जिसका उपयोग केश को साफ़ करने के लिए किया जाता है। कम सामान्यतः, शैम्पू ठोस बार रूप में उपलब्ध होता है।  शैम्पू का उपयोग इसे सिक्त केश में लगाकर, उत्पाद को शिर में मालिश करके और फिर इसे धो कर किया जाता है। कुछ उपयोगकर्ता केश स्थित्युन्नायक के उपयोग के साथ शैम्पू करने का पालन कर सकते हैं।
thumb|शैम्पू की बोतल

शैम्पू का उपयोग साधारणतः केश में सीबम के अवांछित ढेर को हटाने के लिए किया जाता है, जिससे केश को अप्रबन्धनीय बना दिया जाता है। शैम्पू एक पृष्‍ठ संक्रियक , सर्वाधिकतः बार सोडियम लौरिल सल्फेट या सोडियम लौरेथ सल्फ़ेट के संयोजन से बनाया जाता है, एक सह-पृष्ठ संक्रियक के साथ, अक्सर जल में कोकामिडोप्रोपाइल बीटाइन होता है। सल्फेट अवयव एक सर्फेक्टेंट के रूप में कार्य करता है, साबुन के समान तेल और अन्य दूषित पदार्थों को फँसाता है।

पशुओं के लिए ऐसे शैम्पू भी हैं जिनमें त्वचा की स्थिति या पिस्सू जैसे परजीवी संक्रमण के इलाज के लिए कीटनाशक या अन्य औषधियाँ शामिल हो सकती हैं।

## इतिहास
शैम्पू शब्द मूलतः हिंदी शब्द **चाँपो** से बना है जिसका अर्थ सिर की मालिश (चंपी-जिसे तेल से किया जाता है) है। यह शब्द और अवधारणा दोनों ही ब्रिटेन में औपनिवेशिक काल में भारत द्वारा पेश किये गये थे। 
यह शब्द और सेवा ब्रिटेन में एक बंगाली उद्यमी **शेख दीन महमूद** द्वारा 1814 में पेश की गयी, जब उसने अपनी आयरिश पत्नी के साथ, एक शैम्पू स्नान **‘महमूद का भारतीय वाष्प स्नान**' के नाम से ब्राइटन इंग्लैंड में खोला था। उसका स्नान तुर्की स्नान, की तरह था जहां ग्राहकों को चंपी या चिकित्सात्मक मालिश एक भारतीय उपचार की तरह दी जाती थी। उसकी सेवा की काफी सराहना की गयी और उसे दोनों जॉर्ज चतुर्थ और विलियम चतुर्थ के लिए, शिम्पू चिकित्सक नियुक्त किया गया। 1900 में, शब्द का अर्थ की मालिश से बदलकर बालों को साबुन लगाना हो गया। इससे पहले आम साबुन को ही बाल धोने के लिए प्रयुक्त किया जाता था। लेकिन बालों में रह गया साबुन बालों को संवारना असुविधाजनक, परेशानी भरा बनाता था साथ ही बाल अस्वस्थ भी लगते थे।
शैम्पू के प्रारंभिक चरण के दौरान, अंग्रेज केशसज्जक पानी में घिसा हुआ साबुन मिला कर उबालते थे और फिर इस में बालों को चमक और सुगन्ध देने के लिए जड़ी बूटियों मिलाई जातीं थीं। **कैसी हेबर्ट** पहले ज्ञात निर्माता हैं जिन्होने पहले शैम्पू का निर्माण किया। पहले साबुन और शैम्पू समान उत्पाद थे, दोनों में पृष्टसक्रियकारक शामिल होते थे जो एक प्रकार का डिटर्जेंट है। आधुनिक शैम्पू 1930 के दशक में अस्तित्व में आया, जो पहला सिंथेटिक (बिना साबुन का) शैम्पू था।

भारत में, बालों की परंपरागत मालिश आज भी आम है और इसके लिए विभिन्न तेल और जड़ी बूटी के फार्मूलों का उपयोग किया जाता है। नीम, शीकाकाई, रीठा, मेहंदी, बेल, ब्राह्मी, मेथी, छाछ, आंवला, एलो, हल्दी और बादाम जिसे चंदन, चमेली, गुलाब और कस्तूरी जैसे कुछ सुगंध घटकों के संयोजन के साथ इस्तेमाल किया जाता है।

## रूसीनाशक शैम्पू

श्रेणी:प्रसाधन